|  |  |  |
| --- | --- | --- |
|  | | **6.** |
| **TÖRÖKSZENTMIKLÓS VÁROS POLGÁRMESTERE** | | |
| **E L Ő T E R J E S Z T É S** | | |
| A Képviselő-testület 2016. március 31. napján tartandó **rendes nyilvános** ülésére | | |
|  | | |
| Előterjesztő megnevezése: | Markót Imre polgármester | |
| Iktatószám: | 2-48/2016-F-1. | |
| Tárgy: | **a 2016/2017. gondozási évben a bölcsődékben fizetendő intézményi térítési díjról** | |
| Előterjesztés jellege: | Határozat-tervezet | |
| Döntéshozatal módja: | Egyszerű többség | |
| Melléklet: | 1 db határozati javaslat | |
| Készítette: | Csató Judit osztályvezető  Dancza Istvánné intézményvezető | |
| Véleményezésre megküldve: | Képviselő-testület **Szociális, Egészségügyi és Sport Bizottsága**  **Pénzügyi és Városfejlesztési Bizottsága** | |
| Törvényességi véleményezésre bemutatva: | 2016. március 10. | |

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 146-151. §-ai, és a személyes gondoskodást nyújtó gyermekjóléti alapellátások és a gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 9. §-a (a továbbiakban: Korm. rendelet) tartalmazzák a térítési díjra vonatkozó szabályozást. A jogszabály a fenntartó hatáskörébe utalja annak eldöntését, hogy bevezeti-e a bölcsődei gondozásért a térítési díjat. A fenntartónak az intézményi térítési díjat a Gyvt. 147. § (2) bekezdése alapján ki kell számolni, és külön kell meghatározni a gondozásra, külön az étkezésre.

Bölcsőde esetében a gyermek gondozására számított **intézményi térítési díj** az élelmezés nyersanyagköltségével csökkentett szolgáltatási önköltség és a normatív állami hozzájárulás összegének különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

**A személyi térítési díj megállapítása** a Gyvt. előírásai alapján történik. A törvény tartalmaz kötelezettségeket, felmentéseket is a gondozási díj fizetése alól, pl.:

* a bölcsődei személyi térítési díj összege – az étkezéssel együtt – nem haladhatja meg a család egy főre eső nettó jövedelmének 25 %-át. (Gyvt. 150. § (3) bekezdés *b)* pontja); illetve
* ingyenes ellátásban kell részesíteni a jogosultat, ha a térítési díj fizetésére kötelezett jövedelemmel nem rendelkezik (Gyvt. 150. § (5) bekezdés);
* Gyvt. 150. § (6) bekezdése alapján kötelezően térítésmentesen kell a gondozást biztosítani:

*„Bölcsőde esetében*

*a) a rendszeres gyermekvédelmi kedvezményben részesülő gyermek,*

*b) a tartósan beteg vagy fogyatékos gyermek,*

*c) a három- vagy többgyermekes család gyermekének,*

*d) az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermekgondozását térítésmentesen kell biztosítani. Ezekben az esetekben személyi térítési díj – a 151. § (5) bekezdésében foglaltak figyelembevételével – csak az étkezésért kérhető. A c) pont szerinti gyermekszámot a 151. § (10) bekezdésében foglaltak szerint kell meghatározni.”* továbbá

* a bölcsődei ellátás személyi térítési díja a fenntartó önkormányzati rendeletében foglaltak szerint csökkenthető, vagy elengedhető, ha a kötelezett(ek) jövedelmi viszonyai indokolják.

A fenti jogszabályoknak megfelelően a fenntartónak döntenie kell az intézményi térítési díj megállapításáról, valamint a gondozási díj mértékéről.

**Ha a fenntartó nem kíván gondozási díjat szedni a bölcsődei ellátásért, akkor az intézményi térítési díj gondozási díj részét nulla forintban kell meghatároznia.**

A határozati javaslatnak megfelelően kérem a tisztelt Képviselő –testületet támogassák, hogy a bölcsődében 2016/2017. gondozási évben a gondozási díj ne kerüljön bevezetésre, a bölcsődébe járó gyermekek családjaira további fizetési terhet az önkormányzat ne írjon elő.

Törökszentmiklós, 2016. március 8.

**Markót Imre**

**polgármester**

**\_\_\_/2016. ( \_\_\_ ) Kt.**

**H a t á r o z a t:**

**a 2016/2017. gondozási évben a bölcsődékben fizetendő intézményi térítési díjról**

Törökszentmiklós Város Önkormányzatának Képviselő-testülete úgy dönt, hogy a 2016/2017. gondozási évben, a fenntartásában működő bölcsődékben az intézményi térítési díj – a gondozási díj vonatkozásában – **0,- Ft**. Az intézményi térítési díjszámítást a jelen határozat elválaszthatatlan 1. számú melléklete rögzíti.

Felelős: Polgármester

Határidő: Azonnal

Erről értesül:

1. Markót Imre polgármester
2. Dr. Majtényi Erzsébet jegyző
3. Közpénzügyi Osztály
4. Humánigazgatási Osztály
5. Irattár

*1. számú melléklet a …/2016. (III.31.) Ök. határozathoz*

**Intézményi térítési díj számítása:**

1. 2016. évi önköltség: 44.000.049,- Ft/év/54 férőhely

2. Normatív állami hozzájárulás: 23.222.700,- Ft/év/47 gyermek

3. Gyermekélelmezés: 6.878.000,- Ft/év/ 42 gyermek

Összes bevétel: 30.101.000,- Ft/év

Intézményi térítési díj: 44.000.049,- Ft – 30.101.000,- Ft = 14.737.050,- Ft/54 férőhely/év/235 nap; 1.161,- Ft/férőhely/nap

Az állami támogatáson felül egy gyermek, napi ellátásának költsége 1.161,- Ft.

Az 1.161,- Ft/nap önköltségből levonva a 340,- Ft/nap étkezési nyersanyagköltséget 821,- Ft/nap önköltséget kapunk.

Törökszentmiklós Város Bölcsődéjében tehát egy gyermek napi ellátása az állami támogatáson túl

* 821,- Ft/nap szolgáltatási
* 340,- Ft/nap élelmezési költségbe kerül.